recursal/SuperWikiNEXT-32B huggingface dataset:
"রোসারিও, সান্তা ফে" শিরোনামকে এখানে পুনর্নির্দেশ করা হয়েছে। অন্য ব্যবহারের জন্য রোসারিও, সান্তা ফে (দ্ব্যর্থতা নিরসন) দেখুন।

**রোসারিও** (স্পেনীয় উচ্চারণ: [roˈsaɾjo]) হল উত্তর-মধ্য আর্জেন্তিনার  সান্তা ফে প্রদেশের বৃহত্তম শহর। এটি বুয়েনোস আইরেস থেকে উত্তর-পশ্চিম দিকে ৩০০ কিলোমিটার (১৮৭ মাইল) দূরে পারানা নদীর পশ্চিম তীরে অবস্থিত। জনসংখ্যার বিচারে রোসারিও দেশের তৃতীয় বৃহত্তম শহর। কোনও রাজ্যের রাজধানী নয় এমন শহরগুলির মধ্যে আর্জেন্তিনায় এই শহরই সবচেয়ে জনবহুল; এই শহরের গুরুত্ব ক্রমবর্ধমান। বৃহত্তর রোসারিওতে ২০১২ র হিসাবে আনুমানিক জনসংখ্যা ছিল ১,২৭৬,০০০ জন।  এই শহরের অন্যতম প্রধান আকর্ষণ হল এর নব্যধ্রুপদী স্থাপত্য; বিগত কয়েক শতাব্দী ধরে এই স্থাপত্যরীতি শহরের বিভিন্ন সরকারি ও বেসরকারি ভবনে অক্ষুণ্ণ রাখা হয়েছে।

এই শহর রোসারিও দপ্তর'এর প্রধান প্রশাসনিক কেন্দ্র। আর্জেন্তিনার সবচেয়ে গুরুত্বপূর্ণ শিল্পাঞ্চলে অবস্থিত এই শহরটি একটি প্রধান রেলপথের প্রান্তিক স্টেশন এবং উত্তর-পূর্বাঞ্চলীয় আর্জেন্তিনার অন্যতম প্রধান নৌকেন্দ্র। এই নদীবন্দরে জাহাজ পারানা নদীর মাধ্যমে প্রবেশ করে। এই নদী যদিও ৩৪ ফুট (১০ মি) গভীর, তবে পলি জমে যাওয়ার প্রবণতা এর এক বড় সমস্যা; সেইকারণে পর্যায়ক্রমে পঙ্কোদ্ধার করে এর নাব্যতা বজায় রাখতে হয়। এখানে জাহাজ ঢোকা-বেরোনো নিয়ন্ত্রণ করে থাকে রোসারিও পোর্ট কর্তৃপক্ষ।  গম,ময়দা,খড়,তিসি, বিভিন্ন উদ্ভিজ্জ তেল, ভুট্টা, চিনি,চেরা কাঠ , বিভিন্ন মাংস, চামড়া এবং উল এই বন্দরের মাধ্যমে মূলত রপ্তানি করা হয়ে থাকে।

পারানা নদী বরাবর গড়ে ওঠা যে কয়টি আর্জেন্তিনীয় শহরের প্রতিষ্ঠাতা হিসেবে কোনও একজন নির্দিষ্ট ব্যক্তির নাম করা সম্ভব হয় না, রোসারিও তার মধ্যে অন্যতম। এই শহরের রক্ষাকর্ত্রী কুমারী রোসারিও। তার সম্মানে খ্রিস্টীয় উৎসবের দিন (ফিস্ট) হল ৭ অক্টোবর। এ' ক্ষেত্রে আরেকটি তথ্য উল্লেখের দাবি রাখে; গ্রহাণু ১৪৮১২ রোসারিওর নামকরণ এই সন্ত কুমারী রোসারিওর সম্মানেই করা হয়।

রোসারিও শহরের উল্লেখযোগ্য মানুষের সংখ্যা অনেক। এঁদের মধ্যে কয়েকজন হলেন বিপ্লবী চে গেভারা; ফুটবল খেলোয়াড় ম্যাক্সিমিলিয়ানো উররুতি, লিওনেল মেসি, এঙ্খেল দি মারিয়া, ম্যাক্সিমিলিয়ানো রদ্রিগেজ এবং মাউরো ইকার্দি;ফুটবল প্রশিক্ষক সিজার লুইস মেনোত্তি, গেরার্দ্প মার্তিনো এবং মার্সেলো বিয়েলসা;হকি খেলোয়াড় লুসিয়ানা আয়ামার; অভিনেতা / কৌতুকাভিনেতা আলবার্তো ওলমেদো এবং অভিনেত্রী লিবের্তাদ লামার্কে;জ্যাজ সুরকার গাতো বারবিএরি; কার্টুনিস্ট / লেখক রবার্ট ফন্তানাহোসা; গায়ক / গীতিকার ফিতো পেজ; শিল্পী / চিত্রশিল্পী আন্তোনিও বের্নি; এবং মডেল ভ্যালেরিয়া মাজ্জা, প্রমুখ।

তথ্যসূত্র
---------

1. ↑  Monumento Histórico Nacional a la Bandera Argentina en la página de la Municipalidad de Rosario
2. ↑  "Página del Ministerio de Educación de la Nación sobre el Monumento Histórico Nacional a la Bandera."। ২২ ফেব্রুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ৭ আগস্ট ২০১৫।
3. ↑  Municipalidad de Rosario official website
4. ↑  "Provincia de Santa Fe, departamento Rosario. Población total por país de nacimiento, según sexo y grupo de edad. Año 2010." (পিডিএফ)। INDEC। ২৬ আগস্ট ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ৭ আগস্ট ২০১৫।
5. ↑  "Encuesta Permanente de Hogares. Resultados del segundo trimestre de 2012" (পিডিএফ)। INDEC। ২৯ অক্টোবর ২০১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ৭ আগস্ট ২০১৫।
6. ↑  [*স্থায়ীভাবে অকার্যকর সংযোগ*]
7. ↑  JPL Small-Body Database Browser - 14812 Rosario (1981 JR1) Jet Propulsion Laboratory (NASA)
**কে১২** সালতোরো পর্বতশ্রেণীর দ্বিতীয় সর্বোচ্চ শৃঙ্গ এবং পৃথিবীর সর্বোচ্চ পর্বত শৃঙ্গগুলির মধ্যে একষট্টিতম ।

ভূগোল
-----

কে১২ পর্বত সিয়াচেন হিমবাহের দক্ষিণ পশ্চিমে অবস্থিত। কে১২ হিমবাহটি কে১২ পর্বতের উত্তরপূর্ব ঢালে অবস্থিত এবং এই হিমবাহ সিয়াচেন হিমবাহে মিলিত হয়। এই পর্বতের পশ্চিম ঢালের বরফ বাইলাফন্ড হিমবাহে এসে জমা হয় ও পরে ডানসাম নদীকে পুষ্ট করে।

আরোহণ
-----

১৯৫৭ খ্রিষ্টাব্দে এরিক শিপটনের নেতৃত্বে এক ব্রিটিশ অভিযাত্রী দল পাকিস্তানের অনুমতিপত্র নিয়ে বাইলাফন্ড গিরিবর্ত্ম পার হয়ে এই শৃঙ্গের নিকটে আসেন কিন্তু তারা আরোহণের প্রচেষ্টা করেননি। ১৯৬০ ও ১৯৭১ খ্রিষ্টাব্দে এই পর্বতে দুই বার শৃঙ্গ জয়ের ব্যর্থ অভিযান হয়। ১৯৭৪ খ্রিষ্টাব্দে এক জাপানী পর্বতারোহী দলের হয়ে শিনিচি তাকাগি ও সুতোমু ইটো প্রথম শীর্ষে আরোহণ করেন কিন্তু নিচে নামার সময় তারা পড়ে গিয়ে মারা যান। তাদের মৃতদেহ উদ্ধার করাও সম্ভবপর হয়নি। ১৯৭৫ খ্রিষ্টাব্দে অপর এক জাপানী পর্বতারোহী দল দ্বিতীয়বার এই পর্বতের শীর্ষে আরোহণ করেন।

বিতর্কিত অঞ্চল
--------------

১৯৬৭ খ্রিষ্টাব্দ থেকে দ্য ইউনাইটেড স্টেটস ডিফেন্স ম্যাপিং এজেন্সী কোন রকম তথ্যসূত্র ছাড়াই তাদের কৌশলগত অগ্রণী মানচিত্রে সমগ্র সিয়াচেন হিমবাহ ও সালতোরো পর্বতশ্রেণী পাকিস্তানের অন্তর্ভুক্ত বলে দেখাতে থাকে।সিয়াচেন হিমবাহ অঞ্চলের সীমান্ত সম্বন্ধে সিমলা চুক্তিতে অস্পষ্ট ভাবে উল্লেখ করা হয় যে সীমান্ত এনজে ৯৮৪২ থেকে উত্তরদিকে হিমবাহের দিকে এটি বিস্তৃত থাকবে। এনজে ৯৮৪২ এর স্থানাঙ্কের পার্শ্ববর্তী এলাকায় অসম্পূর্ণ ভাবে সংজ্ঞায়িত মানচিত্রের ওপর মালিকানার দাবীর কারণে ভারত ও পাকিস্তান এই দুই দেশের মধ্যে দ্বন্দ্ব শুরু হয়।  এ বিতর্কের ফলস্বরূপ ১৯৮৪ খ্রিষ্টাব্দে সিয়াচেন দ্বন্দ্ব শুরু হয় এবং ভারতীয় সেনাবাহিনী অপারেশন মেঘদূত সামরিক অভিযানের মাধ্যমে এই পর্বতটি ভারতের অধিকারে আনে।

তথ্যসূত্র
---------

1. 1 2  India is in *de facto* control of this region of Kashmir; the Indian claim is disputed by Pakistan. See e.g. *The Future of Kashmir* on the BBC website.
2. ↑  Himalayan Journal Vol. 21
3. ↑  Himalayan Index
4. ↑  "2003 article about Siachen in Outside magazine"। Outsideonline.com। ২০১১-০৬-০৪ তারিখে মূল থেকে আর্কাইভ করা। সংগ্রহের তারিখ ২০১১-০৪-১৫।
5. ↑  Modern world history- Chapter-The Indian subcontinent achieves independence/The Coldest War.
6. ↑  "War at the Top of the World"। *Time*। নভেম্বর ৭, ২০০৫। এপ্রিল ১২, ২০১২ তারিখে মূল থেকে আর্কাইভ করা। সংগ্রহের তারিখ সেপ্টেম্বর ১৩, ২০১৩।

* Jerzy Wala, *Orographical Sketch Map of the Karakoram*, Swiss Foundation for Alpine Research, 1990.
* Jill Neate, *High Asia: an illustrated history of the 7,000 metre peaks*, The Mountaineers, 1989.
আঁকা ছবি গার্লস
**গার্লস এন্ড বয়েজ কাম আউট টু প্লে'** বা '**বয়েজ এন্ড গার্লস কাম আউট টু প্লে'** একটি শিশুতোষ ছড়া যা আনুমানিক ১৭০৮ সাল থেকেই বিশ্বব্যাপী পরিচিত। এর রৌড ফোক সং ইনডেক্স নম্বর ৫৪৫২।

পঙ্‌ক্তি
--------

ঊনবিংশ শতাব্দীর মাঝামাঝি সময়ে জেমস অর্চার্ড হলিওয়েলের এ ছড়ার সংগ্রহের সাথে ছড়াটির সবচেয়ে সাধারণ সংস্করণগুলির অনেক মিল রয়েছে :

গার্লস এন্ড বয়েজ, কাম আউট টু প্লে,
দ্যা মুন ডুওথ শাইন এস ব্রাইট এস ডে;
লিভ ইয়োর সাপার, এন্ড লিভ ইয়োর স্লিপ,
এন্ড কাম উইথ ইয়োর প্লেফেলোস ইনটু দ্যা স্ট্রিটস।
কাম উইথ এ হুপ,কাম উইথ এ কল,
কাম উইথ এ গুড উইল অর নট এট অল।
আপ দ্যা ল্যাডার এন্ড ডাউন দ্যা ওয়াল,
এ হাফওয়ে রোল উইল সার্ভ আস অল।
ইউ ফাইন্ড মিল্ক, এন্ড আই'ল ফাইন্ড ফ্লাওয়ার,
এন্ড উই'ল হ্যাভ এ পুডিং ইন হাফ এন আওয়ার 
অন্য সংস্করণগুলি শুরুর লাইনে প্রায়ই ছেলেদেরকে মেয়েদের সামনে রাখে। 

<<
  \relative c'' {
    \key g \major
    \time 6/8
    d4 b8 c4 a8 | d4 b8 g4 g8 |
    a4 b8 c[ b] a | d4 b8 g4. |
  }
  \addlyrics {
    Girls and boys come | out to play,
    The | moon doth shine _ as | bright as day; |
  }
>>Audio playback is not supported in your browser. You can download the audio file.

ইতিহাস
------

ছড়াটি সেই সময়ের হতে পারে যখন শিশুরা দিনের আলোর সময় নিজ নিজ কাজ করে, এবং খেলার সময় ছিল সন্ধ্যার শেষে— বলে মনে করা হতো। কমপক্ষে প্রথম দুটি লাইন নাচের বইয়ে (১৭০৮,১৭১৯,১৭২৮),প্রহসনে (১৭০৯,১৭২৫) এবং রাজনৈতিক প্রবন্ধে (১৭১১) দেখা যায়। কবিতাটি নার্সারি ছড়াগুলির প্রাচীনতম প্রচলিত সংগ্রহগুলোর মধ্যে ছিল।  *টমি থাম্ব'স প্রিটি সং বুক*  লন্ডনে আনুমানিক ১৭৪৪ সালে প্রকাশিত হয়। বইটির ১৭৪৪ সালের সংস্করণে ছড়াটির প্রথম ছয়টি লাইন অন্তর্ভুক্ত ছিল।

তথ্যসূত্র
---------

1. ↑  James Orchard Halliwell, The nursery rhymes of England (London, 1846), p. 206. (at books.google.com)
2. ↑  I. Opie and P. Opie, *The Oxford Dictionary of Nursery Rhymes* (Oxford University Press, 1951, 2nd edn. 1997), pp. 99-100.
3. ↑  William S. Baring-Gould and Ceil Baring-Gould, *The Annotated Mother Goose*, p. 35.
**মধ্যপাড়া গ্রানাইট মাইনিং কোম্পানি লিমিটেড** বাংলাদেশের রাষ্ট্রীয় মালিকানাধীন একটি কোম্পানী। কোম্পানিটি দিনাজপুর জেলার পার্বতীপুর উপজেলার মধ্যপাড়া গ্রামে অবস্থিত।

ইতিহাস
------

বাংলাদেশ ভূতাত্ত্বিক জরিপ অধিদপ্তর (জিএসবি) ১৯৭৪ সালে দিনাজপুর জেলার পার্বতীপুর উপজেলার মধ্যপাড়া এলাকায় গ্রানাইট পাথর আবিষ্কার করে। নানা পরীক্ষা-নিরীক্ষার পর ১৯৯২ সালে বাংলাদেশ এবং উত্তর কোরিয়া সরকারের মধ্যে বাণিজ্যিক বিষয়ে একটি দ্বিপক্ষীয় সমঝোতা স্মারক স্বাক্ষরিত হয়। উক্ত সমঝোতার আলোকে পেট্রোবাংলা এবং উত্তর কোরীয় ঠিকাদারী প্রতিষ্ঠান মেসার্স কোরীয়া সাউথ-সাউথ কো-অপারেশন কর্পোরেশন (নামনাম) এর মধ্যে ২৭ মার্চ, ১৯৯৪ তারিখে আরো একটি চুক্তি স্বাক্ষরিত হয়। ৪ আগস্ট, ১৯৯৮ সালে প্রকল্পটি পেট্রোবাংলার অধীনে মধ্যপাড়া গ্রানাইট মাইনিং কোম্পানি লিমিটেড (এমজিএমসিএল) হিসেবে নিবন্ধিত হয়। 
জুলাই ২০০১ সালের মধ্যে কাজ শেষের কথা থাকলেও নামনাম ২৫ মে ২০০৭ সালে খনিটি এমজিএমসিএল-এর নিকট হস্তান্তর করে। বর্তমানে এমজিএমসিএল নিজস্ব ব্যবস্থাপনায় খনি পরিচালনা করে যাচ্ছে।

এক নজরে
-------


| বিবরণ | তারিখ |
| --- | --- |
| আবিষ্কার | ১৯৭৩–৭৪ |
| সম্ভাব্যতা যাচাই সমীক্ষা | ১৯৭৬–৭৭ |
| হাইড্রোজিওলজিক্যাল সমীক্ষা | ১৯৮৪–৮৫ |
| ফিজিক্যাল কার্যক্রম শুরু | ২০ অক্টোবর, ১৯৯৪ |
| বাণিজ্যিক উৎপাদন শুরু | ২৫ মে, ২০০৭ |
| খনি হ্যান্ডওভার ও টেকওভারের তারিখ | ৪ নভেম্বর, ২০১০ |

আরও দেখুন
---------

* পেট্রোবাংলা;
* বিদ্যুৎ, জ্বালানি ও খনিজ সম্পদ মন্ত্রণালয়

তথ্যসূত্র
---------

1. ↑  "ব্যবস্থাপনা পরিচালক"। *mgmcl.portal.gov.bd*। সংগ্রহের তারিখ ২০২২-০৮-১৪।
2. ↑  "যোগাযোগ"। *mgmcl.portal.gov.bd*। সংগ্রহের তারিখ ২০২২-০৮-১৪।
3. ↑  "একনজরে"। *mgmcl.portal.gov.bd*। সংগ্রহের তারিখ ২০২২-০৮-১৪।
**ব্রায়ান লেসলি অলড্রিজ**, কিউএসএম (জন্ম: ৩০ জুন, ১৯৪০) ক্রাইস্টচার্চে জন্মগ্রহণকারী নিউজিল্যান্ডের অবসরপ্রাপ্ত পেশাদার ক্রিকেট খেলোয়াড় ও পেশাদার ক্রিকেট আম্পায়ার। এছাড়াও তিনি নিউজিল্যান্ড ক্রিকেটের পরিচালনায় জাতীয় আম্পায়ারিং ম্যানেজারের দায়িত্ব পালন করেছেন।

১৯৮৬ থেকে ১৯৯৫ সাল পর্যন্ত সময়কালে অলড্রিজ ২৬টি টেস্ট খেলা ও ৪৫টি একদিনের আন্তর্জাতিক খেলা পরিচালনা করেছেন। তন্মধ্যে সেরা ঘটনা ছিল, ইংল্যান্ড ও পাকিস্তানের মধ্যে মেলবোর্ন ক্রিকেট গ্রাউন্ডে অনুষ্ঠিত ১৯৯২ সালের ক্রিকেট বিশ্বকাপ ফাইনাল খেলাটি ওয়েস্ট ইন্ডিয়ান আম্পায়ার স্টিভ বাকনরের সাথে পরিচালনা করা।

ক্রিকেট প্রশাসনে তার অনবদ্য ভূমিকার কথা স্বীকার করে তাকে ২০১২ সালে নববর্ষের সম্মাননা হিসেবে কুইন্স সার্ভিস মেডেল প্রদান করা হয়।

তথ্যসূত্র
---------

1. ↑  "Brian Aldridge"। *ESPN Cricinfo*। সংগ্রহের তারিখ ১৬ মে ২০১৪।
2. ↑  
"Umpire backs Shoaib action"। BBC News। ২১ ফেব্রুয়ারি ২০০১। সংগ্রহের তারিখ ২০০৮-০৬-৩০।
3. ↑  "New Year Honours List 2012"। *Department of the Prime Minister and Cabinet*। ৩১ ডিসেম্বর ২০১১। ২ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১১।

বহিঃসংযোগ
---------

* ইএসপিএনক্রিকইনফোতে ব্রায়ান অলড্রিজ উইকিউপাত্তে এটি সম্পাদনা করুন (ইংরেজি)
**মুরলীধর বসু** (৫ সেপ্টেম্বর , ১৮৯৭ –২৮ ডিসেম্বর , ১৯৬০) ছিলেন কল্লোল যুগের বাংলা সাহিত্যের এক অনলস সাহিত্যব্রতী। সেকালের সচিত্র মাসিক সাহিত্য পত্রিকা **কালিকলম**-এর অন্যতম সম্পাদক ছিলেন তিনি।

জন্ম ও শিক্ষা জীবন
------------------

মুরলীধর বসুর জন্ম ১৮৯৭ খ্রিস্টাব্দের ৫ সেপ্টেম্বর  ব্রিটিশ ভারতের অধুনা  পশ্চিমবঙ্গের কলকাতার রসা রোডে। পিতা জ্ঞানেন্দ্রনাথ বসু ছিলেন সাহিত্যপ্রাণ আইনজীবী এবং  স্যার আশুতোষ মুখোপাধ্যায়ের ঘনিষ্ট বন্ধু। মুরলীধরের পৈতৃক নিবাস ছিল অধুনা বাংলাদেশের খুলনা জেলার সাতক্ষীরার সন্নিহিত শ্রীপুর গ্রামে। শৈশবেই মুরলীধর পিতৃহারা হলে স্যার আশুতোষ মুখোপাধ্যায়ের স্নেহসান্নিধ্যে আসেন। ১৯২১ খ্রিস্টাব্দে তিনি কলকাতা বিশ্ববিদ্যালয় থেকে ইতিহাসে এম. এ পাশ করেন।

কর্মজীবন
--------

এম.এ পাশের পর কলকাতার ভবানীপুরের মিত্র ইনস্টিটিউশনে শিক্ষকতার কাজে নিযুক্ত হন। যৌবনে মুরলীধর দেশহিতব্রতে অনুপ্রাণিত হন আর সেই সঙ্গে চলতে থাকে সাহিত্যচর্চা। ১৩০০ বঙ্গাব্দে প্রকাশিত 'শ্রমজীবিদের পত্র' *সংহতি*তে লেখালেখিও শুরু করেন। একসময় *সংহতি* পত্রিকাটিরও সম্পাদনার দায়িত্বে ছিলেন মুরলীধর। অচিন্ত্যকুমার সেনগুপ্ত, শৈলজানন্দ মুখোপাধ্যায়, কাজী নজরুল ইসলাম সহ বাংলা সাহিত্যের বহু লেখক ছিলেন মুরলীধরের বন্ধু। তাদের সকলের কাছে তিনি ছিলেন- *মুরলীধরদা*। আর্থিক অসচ্ছলতার মধ্যে সাহিত্যচর্চা করেছেন। ১৯২৬ খ্রিস্টাব্দে (১৩৩৩ বঙ্গাব্দের বৈশাখে) সচিত্র বাংলা মাসিক পত্রিকা *কালিকলম* বরদা এজেন্সির মালিক শিশিরকুমার নিয়োগীর কর্মাদক্ষতায় প্রকাশিত হয় প্রেমেন্দ্র মিত্র, শৈলজানন্দ মুখোপাধ্যায় ও মুরলীধর বসুর যৌথ সম্পাদনায়। একবছর পর ১৩৪৪ বঙ্গাব্দের বৈশাখে প্রেমেন্দ্র মিত্র এবং দ্বিতীয় বর্ষের শেষ দিকে শৈলজানন্দ মুখোপাধ্যায় সম্পাদনার দায়িত্ব থেকে অব্যাহতি নিলে ১৩৩৫ বঙ্গাব্দ হতে সম্পাদনার দুরূহ দায়িত্ব নেন মুরলীধর একাই। তবে কিছুদিন সেই কাজে সঙ্গী পেয়েছিলেন সুলেখিকা স্ত্রী নীলিমা বসুকে। তার পত্রিকাতেই  জীবনানন্দ দাশের প্রথম কাব্যগ্রন্থ-*ঝরা পালক*-এর প্রথম কবিতা *আমি সেই কবি* প্রকাশিত হয়।  মুরলীধর পত্রিকা সম্পাদনা করতে গিয়ে থানা পুলিশ করতে বাধ্য হন।  শনিবারের চিঠির খোঁচা হজম করতে হয়েছে অবিরত। 'কালিকলম'-এ প্রকাশিত গল্প উপন্যাসে অশ্লীলতার অভিযোগ উঠেছিল।  শেষ পর্যন্ত পত্নী নীলিমা বসুর অকাল প্রয়াণে, মুরলীধর নিঃসঙ্গ হয়ে পড়েন এবং অর্থ সঙ্কটে পড়েন। পত্রিকাটির চতুর্থ বর্ষে ১৩৩৬ বঙ্গাব্দে চারটি সংখ্যা প্রকাশের পর তিনি পত্রিকাটির প্রকাশনা বন্ধ করেন। তবে জীবনে অনেক ঝড়ঝঞ্ঝার মধ্যে তিনি সাহিত্য সাধনা করে গেছেন। 'কালিকলম' বন্ধ হয়ে যাওয়ার পর তিনি বন্ধু  শৈলজানন্দ মুখোপাধ্যায়ের সঙ্গে চলচ্চিত্র প্রতিষ্ঠানের সঙ্গে যুক্ত হন  এবং একারণে একসময় স্কুলের শিক্ষকতা ছেড়ে দেন।

মৃত্যু
------

মুরলীধর বসু ১৯৬০ খ্রিস্টাব্দের ২৮ ডিসেম্বর উত্তর চব্বিশ পরগনার মধ্যমগ্রামে নিজের বাড়িতে পরলোক গমন করেন। তার পুত্র সুব্রত বসু *মুরলীধর বসু জীবন ও সাহিত্য* নামে একটি গ্রন্থ প্রকাশ করেন। বর্তমানে দুষ্প্রাপ্য 'কালিকলম' পত্রিকার কিছু নির্বাচিত রচনা নিয়ে *নির্বাচিত কালি-কলম* প্রকাশিত হয়েছে শিশুসাহিত্যিক পার্থজিৎ গঙ্গোপাধ্যায়ের সম্পাদনায়।

তথ্যসূত্র
---------

1. 1 2 3  "সংহতি ও কালিকলম পত্রিকার সম্পাদক মুরলীধর বসু (১৮৯৭-১৯৬০)" (পিডিএফ)। সংগ্রহের তারিখ ২০২২-১১-০৪।
2. 1 2 3 4 5   সুবোধচন্দ্র সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬ পৃষ্ঠা ৫৭৮, আইএসবিএন ৯৭৮-৮১-৭৯৫৫-১৩৫-৬
**দর্শনা** বাংলাদেশ ও ভারতের সীমান্ত অঞ্চলে অবস্থিত একটি গুরুত্বপূর্ণ শহর। শহরটি খুলনা বিভাগের অন্তর্গত চুয়াডাঙ্গা জেলার দামুড়হুদা উপজেলায় অবস্থিত। সীমান্তবর্তী রেল স্টেশন দর্শনা রেলওয়ে স্টেশন এখানে অবস্থান করায় এটি আরও গুরুত্বপূর্ণ।

ভৌগোলিক অবস্থান
---------------

বাংলাদেশের চুয়াডাঙ্গা জেলার অন্তর্গত সীমান্ত শহর দর্শনা।

আয়তন ও জনসংখ্যা
----------------

আয়তন ১২.৫০ বর্গ কিলোমিটার। বর্তমান প্রায় ১২ হাজার মানুষের বসবাস এই নগরীতে।

ইতিহাস ও ঐতিহ্য
---------------

ইতিহাসের পাতা থেকে পাওয়া যায় দর্শনা নামকরণটি ১৮০০ সালের কিছু আগে থেকেই প্রচলিত। ১৭৮৭ সালের ২১ মে মার্চ নদীয়া জেলা গঠিত হয়, তখনও এই স্থানটির নাম দর্শনা ছিল। রেনল্ড গেজেট থেকেও জানা যায় ১৮০০ সালের গোড়ার দিকেও এই অঞ্চলের নাম ছিল দর্শনা। কীভাবে এই স্থানের নাম দর্শনা হলো তা নিয়ে ঐতিহাসিকগণের মধ্য দ্বিধাবিভক্তি থাকলেও সর্বজনীন যে কারণটি পাওয়া যায় তা হচ্ছে "দর্শন" শব্দ থেকে দর্শনা শব্দটির উৎপত্তি হয়েছে। মূলত: এই স্হানটি-তে ট্রানজিট পয়েন্ট, ইক্ষু চাষের উপযুক্ত ভুমি, রেলপথের উপযোগী সূচনা কেন্দ্র, নদী মাতৃক পরিবেশ প্রভূত কিছুর দর্শন মিলেছিল। তাই দর্শনা নাকরণের পেছনে উল্লেখিত কারণটি-ই সর্বাধিক সমাদৃত।

### ১৯৭১-এর মুক্তিযুদ্ধ

দর্শনা হানাদার মুক্ত হয় ৪ঠা ডিসেম্বর। মুক্তিযুদ্ধের সময় এই এলাকা ছিল ভারতের সাথে নিরাপদে আসা যাওয়ার জন্য গুরুত্বপূর্ণ একটি অঞ্চল। মুক্তিযুদ্ধের সময় টেলিফোন বা টেলিগ্রাফে দর্শনার কোর্ড (ছদ্ম নাম) ছিল DINGA। ভারত থেকে প্রশিক্ষণ নিয়ে হানাদার বাহিনীর সাথে সরাসরি যুদ্ধে দর্শনার অনেকেই শহীদ হয়েছেন। শহীদ স্মরণে এখানে রয়েছে শহীদ মিনার ও সরকারি কলেজ প্রাঙ্গনে শহীদের তালিকা।

দর্শনীয় স্থান
--------------

* কেরু এ্যান্ড কোম্পানি বাংলাদেশ লিমিটেড

কেরু এন্ড কোং এশিয়া মহাদেশের বৃহত্তম চিনিকল যা ব্রিটিশ আমলে দর্শনায় প্রতিষ্ঠিত হয়েছে। এটি এই অঞ্চলের একটি উৎকৃষ্ট পিকনিক স্পট, যেখানে একটি দ্বিতল ভবন বিশিষ্ট মনোরম গেস্ট হাউজ রয়েছে।

যোগাযোগব্যবস্থা
---------------

দর্শনা রেলওয়ে স্টেশন
দর্শনায় আন্তর্জাতিক মানের কম্পিউটারাইজড সুবিধাসহ ১ কিলোমিটারের ব্যবধানে ২টি রেলওয়ে স্টেশন অবস্থিত। দর্শনা রেলওয়ে স্টেশন দিয়ে মৈত্রী ট্রেন সরাসরি ভারতে যাতায়াত করছে।

শুল্ক স্টেশন
দর্শনায় রয়েছে পূর্ণাঙ্গ কাষ্টমস অফিস ও শুল্কগুদামসহ শুল্ক স্টেশন যেখান থেকে সরকার বিপুল অঙ্কের রাজস্ব পাচ্ছে। দর্শনা সীমান্তের জিরো পয়েন্টের কাছেই রয়েছে কাস্টমস চেকপোষ্টের স্থায়ী অবকাঠাম।

শিক্ষা প্রতিষ্ঠান
দর্শনায় রয়েছে শতবর্ষ পুরাতন স্কুল। এছাড়া কলেজ-মাদ্রাসাসহ বেশ কিছু বিখ্যাত শিক্ষা প্রতিষ্ঠান। যাদের মধ্যে উল্লেখযোগ্য হলঃ

* দর্শনা সরকারী কলেজ
* মেমনগর বিডি মাধ্যমিক বিদ্যালয়
* কেরু উচ্চ বিদ্যালয়
* দর্শনা মাধ্যমিক বালিকা বিদ্যালয়
* দক্ষিণ চাঁদপুর মাধ্যমিক বিদ্যালয়
* আল-হেরা মাধ্যমিক বিদ্যালয়
* দর্শনা ডি এস সিনিয়র মাদ্রাসা
* পূর্ব রামনগর সরকারী প্রাথমিক বিদ্যালয়
* অঙ্কুর আদর্শ বিদ্যালয়
* দক্ষিণচাঁদপুর সরকারী প্রাথমিক বিদ্যালয়।

তথ্যসূত্র
---------

1. ↑  "Chuadanga District - চুয়াডাঙ্গা জেলা"।
2. ↑  "Bangladesh Railway-Government of the People of Republic Bangladesh - বাংলাদেশ রেলওয়ে-গণপ্রজাতন্ত্রী বাংলাদেশ সরকার"।

উইকিমিডিয়া কমন্সে **দর্শনা** সংক্রান্ত মিডিয়া রয়েছে।
ফেডারেল জাতীয় কাউন্সিলের অর্ধেক সদস্যকে নির্বাচিত করার জন্য ২৪ সেপ্টেম্বর ২০১১ তারিখে সংযুক্ত আরব আমিরাতে **সংসদীয় নির্বাচন** অনুষ্ঠিত হয়। নির্বাচনগুলি ইলেক্টোরাল কলেজগুলি ব্যবহার করে অনুষ্ঠিত হয়েছে, যা ২০০৬ সালের নির্বাচনে প্রায় ৬,০০০ সদস্য থেকে ১২৯,২৭৪-এ প্রসারিত হয়। যাইহোক, মাত্র ৩৫,৮৭৭ জন ভোটার ভোট দিয়েছেন, যেখানে ভোটার উপস্থিতি ২৮%।

নির্বাচনী কলেজ
--------------

২০১১ সালের সংসদীয় নির্বাচনে ১২৯,২৭৪ জন সদস্য নিয়ে একটি সম্প্রসারিত নির্বাচনী কলেজ ছিল, যার মধ্যে ৪৬% মহিলা এবং ৫৪% পুরুষ ছিল, যার মধ্যে ৩৫% ছিল ৩০ বছরের কম বয়সী।

প্রার্থী
--------

১৪ থেকে ১৭ আগস্টের মধ্যে প্রার্থীদের মনোনয়ন দেওয়া হয়।  ২০ আগস্ট ২০১১-এ, জাতীয় নির্বাচন কমিশন প্রার্থীদের প্রাথমিক তালিকা ঘোষণা করে যে, ইলেক্টোরাল কলেজের ৪৬৯ জন সদস্য সংসদ নির্বাচনে প্রতিদ্বন্দ্বিতা করার জন্য প্রার্থী হওয়ার জন্য নিজেদের মনোনীত করেছেন। ৪৬৯ জন মনোনীত প্রার্থীর মধ্যে নারী ছিলেন ৮৫ জন। 

| আমিরাত | প্রার্থী | মহিলা প্রার্থী |
| --- | --- | --- |
| আবুধাবি | ১১৭ | ২২ |
| দুবাই | ১২৪ | ২৬ |
| শারজাহ | ৯৪ | ১৬ |
| রাস আল খাইমাহ | ৬০ | ৯ |
| আজমান | ৩৪ | ৫ |
| উম্মে আল কুওয়াইন | ১৯ | ৪ |
| ফুজাইরাহ | ২১ | ৩ |
| **মোট** | **৪৬৯** | **৮৫** |

শেষ মুহূর্তের আবেদনগুলো বিবেচনায় নেওয়ার পর চূড়ান্ত তালিকায় ৪৭৭ জন প্রার্থীকে অন্তর্ভুক্ত করা হয়েছে।

প্রচারণা
--------

প্রচারের সময়কাল ৪ থেকে ২১ সেপ্টেম্বর ২০১১ পর্যন্ত স্থায়ী হয়।  কিছু পর্যবেক্ষক প্রার্থীদের প্রচারণার জন্য আরও সময় দেওয়ার জন্য ভোট প্রক্রিয়া বিলম্বের আহ্বান জানিয়েছেন। 

প্রার্থীদের প্রচারে ধর্ম ব্যবহার করা নিষিদ্ধ করা হয়,  এবং ব্যয় সীমাবদ্ধ ছিল ২ মিলিয়ন দিরহাম ।

পরিণাম
------

মোহাম্মদ আল-মুর ফেডারেল জাতীয় কাউন্সিলের স্পিকার হিসেবে বিনা প্রতিদ্বন্দ্বিতায় নির্বাচিত হন।

তথ্যসূত্র
---------

1. ↑  UAE to hold second ever election in September Reuters, 16 March 2011
2. 1 2  Elections in 2011 IPUM
3. ↑  Statistics and figures National Elections Commission
4. 1 2  Election timetable National Elections Commission
5. ↑  469 مرشح ومرشحة على القائمة الأولية لانتخابات المجلس الوطني الاتحادي National Elections Commission
6. 1 2  Candidates for FNC cleared for final list The National, 25 August 2011
7. ↑  FNC elections: Make it late to make it right Gulf News, 14 July 2011
8. ↑  UAE nationals ask: Why can’t we all vote? The Huffington Post, 21 September 2011
**দরিয়াপুর মসজিদ** বাংলাদেশের একটি ঐতিহাসিক মসজিদ। এটি রংপুর জেলার পীরগঞ্জ উপজেলার অন্তর্গত দরিয়াপুর গ্রামে অবস্থিত।

ইতিহাস
------

দরিয়াপুর মসজিদ ১৭১৭ বা ১৭১৮ সালে নির্মিত হয়। এর স্থাপত্য রীতিতেও তাই মুঘল স্থাপত্য রীতির ছাপ স্পষ্ট। তবে, ১৮৯৭ সালের ভূমিকম্পের ফলে মসজিদটির ভয়াবহ ক্ষতি সাধিত হয়। এ সময় মসজিদের গম্বুজে ফাটল সৃষ্টি হয় এবং মিনার (বুরুজ) ধ্বসে পড়ে। পরে, স্থানীয় জনগণই মসজিদ মেরামতের উদ্যোগ নেয়। তখন মিনারগুলো পুরোপুরি বাদ দিয়ে মসজিদ মেরামত করে ব্যবহারোপযোগী করা হয়। কিন্তু, পেশাদারিত্বের অভাবে মসজিদের স্থাপত্যশৈলী বেশ ক্ষতিগ্রস্ত হয়। আর, মসজিদের সাম্প্রতিক সংস্কার কার্যের ফলে এর আদি বৈশিষ্ট্যের অধিকাংশই প্রায় বিলুপ্ত হয়ে গিয়েছে।

অবস্থান
-------

রংপুরের পীরগঞ্জ উপজেলা সদর থেকে ৩ কিলোমিটার দক্ষিণ-পশ্চিমে দরিয়াপুর নামক গ্রামের বড় দিঘিটির পশ্চিমে দেয়াল ঘেরা এই মসজিদটির অবস্থান।

স্থাপত্যশৈলী
------------

দরিয়াপুর মসজিদটি আয়তাকার যার প্রস্থ ৩.৭৩ মিটার এবং দৈর্ঘ্য ১১.১৯ মিটার। এর পশ্চিম দেওয়ালে কারুকার্য খচিত আয়তাকার ফ্রেমে আবদ্ধ তিনটি অর্ধ-অষ্টভুজাকৃতির মিহরাব রয়েছে। এর বিপরীতে পূর্ব দেওয়ালে মিহরাবের সাথে মিল রেখে রয়েছে তিনটি প্রবেশদ্বার। এর মধ্যে, মাঝের মিহরাব এবং প্রবেশপথ বাকি দুটির চেয়ে একটু বড় এবং বাইরের দিকে প্রক্ষিপ্ত। আর, বাকি দুই দিক অর্থাৎ, মসজিদের উত্তর ও দক্ষিণ দেওয়ালে রয়েছে দুটি জানালা। সবগুলো দরজা-জানালাই খিলানযুক্ত।

পূর্ব-পশ্চিমে বিস্তৃত ২টি খিলানের কারণে মসজিদের অভ্যন্তরভাগ তিনটি সমান বর্গাকার বে'তে বিভক্ত। প্রতিটি বে'র উপরে রয়েছে একটি করে গম্বুজ। অষ্টকোণাকৃতির ড্রামের উপরে স্থাপন করা এ গম্বুজগুলো অনেকটা গোলাকার।

কারুকার্য
---------

মসজিদ সংস্কারের ফলে, বর্তমানে মসজিদের দেয়াল সিমেন্টের প্লাস্টারে আবৃত। তাই, দেওয়ালের শিল্পকর্ম একেবারেই দৃশ্যমান নয়। তবে জানা যায় যে, এক সময় মসজিদের মাঝখানের প্রবেশ পথ ও মিহরাবের পাশে অলঙ্কৃত মিনার ছিল।

অন্যদিকে, গম্বুজ ও মিহরাবের কারুকার্য এখনো বিদ্যমান। গম্বুজগুলোর শীর্ষে পদ্মফুল ও কলসি অঙ্কিত আছে। আর, মসজিদের অভ্যন্তরে গম্বুজের নিচের কোণাগুলো পেন্ডেন্টিভ নকশার মাধ্যমে সাজানো হয়েছে। আর, ছাদের দেয়ালের বাইরের অংশ সাজানো হয়েছে বদ্ধ মেরলোনের একটি সারি দিয়ে। মিহরাবের ফ্রেমগুলোও বেশ দৃষ্টিনন্দন। মিহরাবগুলোর দুপাশে রয়েছে ফুল ও গাছের আয়তাকার প্যানেল নকশা। উপরের দিকে দুপাশে রয়েছে দুটি গোলাপ ফুলের মোটিফ, আর মাঝে একটি আয়তাকার খোপ।

আরো দেখুন
---------

* বাংলাদেশের প্রত্নতাত্ত্বিক স্থানের তালিকা
* বাংলাদেশের মসজিদের তালিকা
* রংপুর বিভাগের মসজিদের তালিকা

তথ্যসূত্র
---------

1. 1 2 3 4  "দরিয়াপুর মসজিদ - বাংলাপিডিয়া"। *bn.banglapedia.org*। সংগ্রহের তারিখ ২০২০-০৪-২১।

বহিঃসংযোগ
---------

* বাংলাপিডিয়ায় *দরিয়াপুর মসজিদ* উইকিউপাত্তে এটি সম্পাদনা করুন
**মুুুুয়াজ্জেজ সুলতান** (উসমানীয় তুর্কি: معزز سلطان‎) সুলতান ইব্রাহিমের দ্বিতীয় হাসেকি এবং দ্বিতীয় আহমেদের মা।

জীবন
----

ইব্রাহিম মুয়াজ্জেজকে বিয়ে করেছিলেন এবং তার জ্যেষ্ঠ পুত্র শাহজাদা আহমেদ (ভবিষ্যত দ্বিতীয় আহমেদ) ২৫ ফেব্রুয়ারি ১৬৪২এ জন্মগ্রহণ করেছিলেন। ইব্রাহিমের রাজত্বকালে তিনি একদিনে এক হাজার উপাখ্যানের উপবৃত্তি পেয়েছিলেন। তার স্বামী সুলতান ইব্রাহিম তাকে খুব পছন্দ করতেন। তিনি তার অমায়িক আচরণ এবং সুন্দর চরিত্রের জন্য প্রাসাদে পরিচিত ছিলেন।

১৬৪৮ সালে সুলতান ইব্রাহিমের পদচ্যুতি ও মৃত্যুর পরে তার বড় ছেলে সুলতান চতুর্থ মুহাম্মদ সিংহাসনে আরোহণ করেন, তারপরে মুয়াজ্জেক পুরাতন প্রাসাদে বসতি স্থাপন করেন। এতে পুরাতন প্রাসাদে তার সাইত্রিশ বছরের নির্বাসিত জীবন শুরু হয়।

মৃত্যু
------

১৬৮৭ সালে পুরাতন প্রাসাদের নিকটে একটি বিশাল আগুন ছড়িয়ে পড়ে। পরের দিন সন্ধ্যা নাগাদ আগুন পুরানো প্রাসাদকে ঘিরে ফেলেছিল। পাঁচ ঘণ্টা ধরে আগুন জ্বলে এবং প্রাসাদটির অনেক জায়গায় পুড়ে যায়। পুরাতন প্রাসাদের বেশিরভাগ মানুষের প্রাণ বাঁচিয়েছিল প্রাসাদের কর্মচারীরা। মুয়াজ্জেজ আগুনে এতটাই পুড়ে গিয়েছিলেন যে পরের দিন তিনি মারা যান। তার মরদেহ উস্কুদারের কাছে নিয়ে যাওয়া হয় এবং তাকে আশেপাশের একটি প্রাসাদের নিকটে সমাধিস্থ করা হয়। সুতরাং, তিনি মৃত্যুর পূর্ব পর্যন্ত ভালিদে সুলতান ছিলেন না, কারণ দ্বিতীয় আহমেদ সিংহাসনে আরোহণের চার বছর আগে তাঁর মৃত্যু হয়েছিল।

মুয়াজ্জেজের ব্যবহার্য জিনিসগুলি তৎক্ষনাত রাজ কোষাগারে স্থানান্তর করা হয়েছিল। তার গহনাগুলো নতুন সুলতান দ্বিতীয় সুলায়মানের স্ত্রী বাহাদাদ কাদিন, সলান কাদিন এবং সেহসুভার কাদিনকে দেওয়া হয়েছিল। কিন্তু যখন তার পুত্র ১৬৯১ সালে সিংহাসনে আরোহণ করেছিলেন, তিনি সম্প্রতি নিহত সুলতানের স্ত্রীদের থেকে গহনা রাজকোষাগারে স্থানান্তর করেছিলেন।

জনপ্রিয় সংস্কৃতি
-----------------

২০১৫ সালে তুর্কি টিভি সিরিজ সুলতান সুলেমান: কোসেম এ তুর্কি অভিনেত্রী ফিরুজে গামজে আকসু মুয়াজ্জেজ সুলতানের চরিত্রে অভিনয় করেছেন।

আরোও দেখুন
----------

* অটোমান রাজবংশের পরিবার বৃক্ষ
* সুুলতান সুলেমান: কোসেম
* সুলতান ইব্রাহিম
* কোসেম সুলতান

তথ্যসূত্র
---------

1. 1 2  "Uluçay 2011, p. 97."।
2. ↑  "She is either called Hatice Muazzez Sultan, Hatice Sultan, or Muazzez Hanım."।
3. ↑  Sakaoğlu 2008, পৃ. 351।
4. 1 2  "Sakaoğlu 2008, p. 351."।
5. ↑  "Uluçay 2011, p. 97 and n. 11."।
6. ↑  "Uluçay 2011, p. 97, 112-13."।
7. ↑  "Sakaoğlu 2008, p. 387-88."।
8. ↑  "Muhtesem Yüzyil: Kösem (TV Series 2015–2017) Poster Muhtesem Yüzyil: Kösem (2015–2017)"।
***সংযুক্ত কর্ণাটক*** একটি প্রধান কন্নড় সংবাদপত্র যার সদর দপ্তর কর্ণাটকের হুবলিতে। এটি বেঙ্গালুরু এবং ম্যাঙ্গালোর থেকেও প্রকাশিত হয়।

পটভূমি
------

সংযুক্ত কর্ণাটক ১৯২১ সালে প্রথম প্রকাশিত হয়েছিল।  দেশপ্রেম, সত্যবাদিতা এবং জাতীয়তাবাদী আদর্শের প্রচারের জন্য, অশান্ত জাতীয় আন্দোলনের সময়, প্রায় শত বছর আগে ভারতের প্রবীণ মুক্তিযোদ্ধাদের দ্বারা লোক শিক্ষা ট্রাস্ট প্রতিষ্ঠা করা হয়েছিল। এর আদর্শে ট্রাস্ট সাংবাদিকতা সহ অনেকগুলি কর্মকাণ্ড গ্রহণ করেছিল।

লোক শিক্ষা ট্রাস্টের প্রধান প্রকাশনা, কান্নাডা দৈনিক *সামিউক্তা কর্ণাটকার* একটি ভালো সুনাম রয়েছে এবং জনসাধারণের মাঝে এর একটা অবস্থান রয়েছে। স্বাধীনতা আন্দোলনের মধ্য দিয়ে জন্মগ্রহণ করা, এটি দেশপ্রেম তৈরিতে এবং ভূমি, ভাষা ও সম্পদ সুরক্ষায় সক্রিয় ভূমিকা পালন করেছে।

যদিও এটি কর্ণাটকের প্রাচীনতম দৈনিক, এটি দ্রুত প্রযুক্তিগত অগ্রগতির সাথে তাল মিলিয়ে চলেছে।

ভগিনী প্রকাশনা
--------------

* কর্মবীর, একটি সাপ্তাহিক পত্রিকা
* কস্তুরি, একটি মাসিক পত্রিকা

আরো দেখুন
---------

* কন্নড় ভাষার সংবাদপত্রের তালিকা
* কন্নড় ভাষার ম্যাগাজিনের তালিকা
* ভারতে সংবাদপত্রের তালিকা
* কর্ণাটকের গণমাধ্যম
* ভারতের গণমাধ্যম

তথ্যসূত্র
---------

1. 1 2  "CHAPTER 5, ANALYSIS AND DATA INTERPRETATION, page 114, No.17" (পিডিএফ)। *shodhganga.inflibnet.ac.in*।

বহিঃসংযোগ
---------

* প্রাতিষ্ঠানিক ওয়েবসাইট
**ডিমা হাছাও জেলা** (অসমীয়া: ডিমা হাছাও জিলা) (ইংরেজি: Dima Hasao district (DHD); (উচ্চারণ: ˈdɪmə həˈsaʊ) — আগের নাম **উত্তর কাছাড় পার্বত্য জেলা** (অসমীয়া: উত্তৰ কাছাৰ পাৰ্বত্য জিলা) — উত্তর-পূর্ব ভারতের আসাম রাজ্যের সাতাশটি জেলার ভিতরে একটি। ২০১১ সালের লোকগণনা অনুসারে আসামের ২৭টি জেলার ভেতরে এই জেলা সবচেয়ে কম জনবসতিপূর্ণ। ডিমাছা ভাষার শব্দ "ডিমা হাছাও"-এর অর্থ হচ্ছে "ডিমাছা পর্বত"।

ইতিহাস
------

অবস্থান
-------

অসমের দক্ষিণ অংশে ডিমা হাছাও জেলার অৱস্থান। অক্ষাংশ ২৫° ৩’’ উ.- থেকে ২৫° ৪৭’’’’ উত্তর অক্ষাংশ এবং দ্রাঘিমাংশ ৯২° ৩৭ পূ- থেকে ৯৩° ১৭’’‘’ পূর্ব পর্যন্ত বিস্তৃত। মোট আয়তন ৪৮৯০ বর্গকিলোমিটার। পূব অংশের উচ্চতা ৬০০ - ৯০০ মিটার এবং উত্তর অংশের উচ্চতা ১০০০ - ১৮৬৬ মিটার।) (উচ্চতা: ১৮৬৬ মিটার)।

জলবায়ু
-------

ভূগোল
-----

প্ৰশাসন
-------

জনগোষ্ঠী
--------

দৰ্শনীয় স্থান
--------------

তথ্যসূত্র
---------

1. ↑  "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।
2. ↑    ওয়েব্যাক মেশিনে আর্কাইভকৃত ৩ ফেব্রুয়ারি ২০১৭ তারিখে আহরণ করা তারিখ: ১৭-০৬-২০১২
3. ↑    ওয়েব্যাক মেশিনে আর্কাইভকৃত ২৯ আগস্ট ২০১১ তারিখে আহরণ করা তারিখ ১৭-০৬-২০১২

বহিঃসংযোগ
---------
**সংযুক্তা বর্মা** (জন্ম: ২৬ নভেম্বর, ১৯৭৯) একজন ভারতীয় চলচ্চিত্র অভিনেত্রী যিনি ১৯৯৯ থেকে ২০০২ পর্যন্ত মহিলা প্রধান চরিত্রে মালায়ালাম ছবিতে অভিনয় করেন। ১৯৯৯ সালে ফামেলি ড্রামা ছবি ***Veendum Chila Veettukaryangal*** তে তিনি নায়িকা হিসেবে আত্মপ্রকাশ করেন এবং তিনি মোট ১৮ টি ছবিতে অভিনয় করেছেন। নারী প্রধান চরিত্রে বর্মা সেরা অভিনেত্রীর হিসেবে দুটি কেরালার স্টেট ফিল্ম অ্যাওয়ার্ড এবং সেরা অভিনেত্রীর জন্য দুটি ফিল্মফেয়ার অ্যাওয়ার্ড পেয়েছেন। অভিনেতা বিজু মেননের সাথে ২০০২ সালে তিনি বিবাহ বন্ধনে আবদ্ধ হন।

প্রথম জীবন
----------

২৬ নভেম্বর, ১৯৭৯ সালে তিনি জন্মগ্রহণ করেন। তার বাবার নাম রাভি বর্মা ও মায়ের নাম উমা বর্মা। তিনি যখন ত্রিসুরের শ্রী কেরালা বর্মা কলেজে অধ্যয়নরত ছিলেন, তখন তিনি ***Veendum Chila Veettukaaryangal*** নারী প্রধান চরিত্রে অভিনয় করার প্রস্তাব পান।

অভিনয় জীবন
-----------

সংযুক্তা বর্মার তিন বছরের চলচ্চিত্র ক্যারিয়ারে শক্তিশালী নারী চরিত্রে অভিনয় করেছেন। ১৯৯৯ সালে তার আত্মপ্রকাশ ঘটে ***Veendum Chila Veetukaryangal*** ছবিতে, তারপরে একই বছরে লাল জোসির ***Vazhunnor* and *Chandranudikkunna Dikkil*** ছবিতে অভিনয় করেন। ২০০০ সালে তিনি ***Nadanpennum Naattupramaaniyum*** (রাজসেনান পরিচালিত), ফাজিলের প্রযোজনায় ***Life is Beautiful***, ***Angane Oru Avadhikaalaththu*** (মোহন পরিচালিত), ***Mazhe,*** (মাধবিকুট্টির একটি ছোটগল্প অবলম্বনে লেনিন রাজেন্দ্রা পরিচালিত), ***Madhuranombarakaattu*** এবং ***Swayamvarapanthal*** তে অভিনয় করেন। ২০০০ সালের শেষ দিকে তিনি রাফি-মেকার্টিনের ***Thenkasi Pattanam*** ও ***Meghasandesham*** এ অভিনয় করেন।

ব্যক্তিজীবন
-----------

তিনি ২০০১ সালের ২১ নভেম্বর বিজু মেননকে বিয়ে করেন। এই দম্পতির ধাকস ধার্মিক নামে একটি ছেলে আছে।

পুরস্কার
--------

Kerala State Film Award
* 1999 – Kerala State Film Award for Best Actress – Veendum Chila Veettukaryangal
* 2000 – Kerala State Film Award for Best Actress – Madhuranombarakattu, Mazha, Swayamvara Panthal

Filmfare Awards South
* 2001 - Filmfare Award for Best Actress - Mazha
* 2001 - Filmfare Award for Best Actress - Meghamalhar

ফিল্ম তালিকা
------------

| নং | **নাম** | **বছর** | **রোল** | **ডিরেক্টর** |
| --- | --- | --- | --- | --- |
| ১ | **Veendum Chila Veettukaryangal** | **১৯৯৯** | **Bhavana** | **Sathyan Anthikkad** |
| ২ | **Swayamvara Panthal** | **২০০০** | **Priyamvada** | **Harikumar** |
| ৩ | Mazha | ২০০০ | Badra | **Lenin Rajendran** |

রেফারেন্স
---------

1. ↑  *Digital Methods*। The MIT Press। ২০১৩। আইএসবিএন 978-0-262-31338-4।
2. ↑  Brügger, Niels (২০০৮-১১-০১)। "The Archived Website and Website Philology"। *Nordicom Review*। **29** (2): 155–175। আইএসএসএন 2001-5119। ডিওআই:10.1515/nor-2017-0183।
3. ↑  "BizHat.com - About Malayalam Film Actress Samyuktha Varma"। *movies.bizhat.com*। সংগ্রহের তারিখ ২০২০-০৩-১৭।
4. ↑  "keralathanima.com - This website is for sale! - keralathanima Resources and Information."। *ww1.keralathanima.com*। ২০২০-০৩-২৫ তারিখে মূল থেকে আর্কাইভ করা। সংগ্রহের তারিখ ২০২০-০৩-১৭।
5. ↑  Robinson, Robert A.; Heller, Michael J. (১৯৯৫)। *Methods in Neurosciences*। Elsevier। পৃষ্ঠা 431–443। আইএসবিএন 978-0-12-185296-2।
6. ↑  "Samyuktha Varma"। *IMDb*। সংগ্রহের তারিখ ২০২০-০৩-১৭।
ফেডোরা লিনাক্স
**ফেডোরা ইউনিটি** একটি কমিউনিটি প্রকল্প যা ফেডোরা ব্যবহারকারীদের এবং অবদানকারীদের মানসম্পন্ন তথ্য সরবরাহ করে এমন উদ্দেশ্য নিয়ে বিস্তৃত এবং সংক্ষিপ্ত ওয়েবসাইট এবং সামগ্রী তৈরি করা হয়েছিল।

এই প্রকল্পের সমস্ত উপস্থাপন ওপেন পাবলিকেশন লাইসেন্সের (কোনও বিকল্প ছাড়াই) আওতায় আসে তবে এটি ফেডোরা ডকুমেন্টেশন প্রজেক্টে জমা দেওয়ার অনুমতি উল্লেখ করা হয়েছে এমন না হলে।

রি-স্পিনসমূহ
------------

ফেডোরা ইউনিটি প্রকল্প আই৩৮৬ এবং x৮৬\_৬৪ আর্কিটেকচারের জন্য আইএসও ইমেজ তৈরি করেছিল যা স্লিপস্ট্রেমেড ইনস্টলেশন মিডিয়া সহ জিগডো ডাউনলোড হিসাবে উপলব্ধ ছিল। ১৯শে মার্চ, ২০১০ সালে ফেডোরা ইউনিটি ফেডোরা ১২ রি-স্পিন -২০১০০৩০৩ ইমেজ প্রকাশিত করেছিল। এই রি-স্পিন আইএসও আনুষ্ঠানিকভাবে প্রকাশিত ফেডোরা ১২ ইনস্টলেশন মিডিয়া ভিত্তিক ছিল এবং ৩ মার্চ, ২০১০ পর্যন্ত প্রকাশিত সমস্ত হালনাগাদ অন্তর্ভুক্ত করা ছিল।

তথ্যসূত্র
---------

1. ↑  "Unity Spins"। ৯ নভেম্বর ২০০৮। ২১ ফেব্রুয়ারি ২০১২ তারিখে মূল থেকে আর্কাইভ করা।
2. ↑  Gentleman, Southern (১৯ মার্চ ২০১০)। "Fedora 12 Re-spins-20100303 released"। ২৬ জুলাই ২০১১ তারিখে মূল থেকে আর্কাইভ করা।

বহিঃসংযোগ
---------

* প্রাতিষ্ঠানিক ওয়েবসাইটের আর্কাইভ
* ফেডোরা প্রোজেক্ট
**স্যার দেবপ্রসাদ সর্বাধিকারী, সি.আই.ই** (ইংরেজি:  Sir Devaprasad Sarvadhikary, C.I.E )( ডিসেম্বর ১৮৬২ - ১১ আগস্ট , ১৯৩৫ ) ছিলেন একজন খ্যাতনামা শিক্ষাবিদ, জাতীয়তাবাদের অগ্রদূত ও পথিকৃৎ সুরেন্দ্রনাথ বন্দ্যোপাধ্যায়ের প্রধান সহকর্মী ও কলকাতা বিশ্ববিদ্যালয়ের প্রথম বেসরকারি উপাচার্য ।

জন্ম ও শিক্ষা জীবন
------------------

দেবপ্রসাদের জন্ম অবিভক্ত ভারতে অধুনা পশ্চিমবঙ্গের হুগলি জেলার খানাকুল ব্লকের রাধানগরে। তার পিতা চিকিৎসক রায়বাহাদুর সূর্যকুমার সর্বাধিকারী  কলকাতা বিশ্ববিদ্যালয়ের সিন্ডিকেটের সদস্য ও ফ্যাকাল্টি অফ মেডিসিনের প্রথম ভারতীয় ডিন ছিলেন। মাতা হেমলতা সর্বাধিকারী ছিলেন গূহবধূ। দেবপ্রসাদ ছিলেন এদের দ্বিতীয় সন্তান। দেবপ্রসাদের সাত ভাই ও দুই বোন ছিল। বর্ধিষ্ণু এই সর্বাধিকারী পরিবারের বড়ভাই ছিলেন ডাঃ সত্যপ্রসাদ। সেজভাই শল্যচিকিৎসক সুরেশপ্রসাদ একমাত্র বেসরকারী ব্যক্তি হয়েও আই.এম.এস এর লেফটেন্যান্ট কর্নেল উপাধি লাভ করেছিলেন। আর এক ভাই নগেন্দ্রপ্রসাদ ছিলেন ভারতের ফুটবল খেলার জনক ও খ্যাতনামা ক্রিকেটার। দেবপ্রসাদ কলকাতার হেয়ার স্কুল থেকে একাধিক বৃত্তি ও পুরস্কারসহ ১৮৭৬ খ্রিস্টাব্দে প্রবেশিকা ও ১৮৮২ খ্রিস্টাব্দে প্রেসিডেন্সি কলেজ থেকে এম.এ পাশ করেন।

কর্মজীবন
--------

দেবপ্রসাদ ১৮৮৮ খ্রিস্টাব্দে অ্যাটর্নিশিপ পরীক্ষা পাশ করে কর্মজীবনে প্রবেশ করেন। রাজনীতিতে বিশেষ আগ্রহান্বিত হয়ে 'ভারতসভাʼ তথা 'ইন্ডিয়ান অ্যাসোসিয়েশন' এর কাজে  সুরেন্দ্রনাথ বন্দ্যোপাধ্যায়ের প্রধান সহকর্মী হন। ইউনিভার্সিটি ইনস্টিটিউট কে তখন সরকারী প্রতিষ্ঠানে পরিণত হওয়ার বিপদ থেকে তিনি রক্ষা করেন। দু-বার বিশ্ববিদ্যালয়ের প্রতিনিধি হিসাবে লণ্ডনে অনুষ্ঠিত 'ইউনিভার্সিটিজ অব দি এম্পায়ার' কংগ্রেসে যোগ দেন। ১৯১৩ খ্রিস্টাব্দে এবার্ডিন বিশ্ববিদ্যালয় থেকে সম্মানসূচক এলএল.ডি উপাধি পান। স্যার আশুতোষ মুখোপাধ্যায়ের পর দ্বিবার্ষিক মেয়াদে ১৯১৪ - ১৮ খ্রিস্টাব্দে কলকাতা বিশ্ববিদ্যালয়ের প্রথম বেসরকারি উপাচার্য হন। ১৯২৫ খ্রিস্টাব্দে ভারত সরকারের পক্ষ থেকে দক্ষিণ আফ্রিকা যান সেখানকার ভারতীয়দের অবস্থা পর্যালোচনে ও তথ্যানুসন্ধানে। ১৯৩০ খ্রিস্টাব্দে জাতিসংঘের ভারতের অন্যতম প্রতিনিধি নির্বাচিত হন। একাধিক পত্রিকায় তার রচিত প্রবন্ধ, ভ্রমণকাহিনী প্রকাশিত হয়েছে। তার রচিত গ্রন্থ দু-টি হল -

* 'ইউরোপের তিন মাস'
* 'স্মৃতিরেখা'

বঙ্গীয় সাহিত্য পরিষদ পরিষদের সাথে তার ঘনিষ্ঠ যোগাযোগ ছিল। বিভিন্ন সময়ে ( ১৩২১-২৪, ১৩২৭-২৮, ১৩৩২-৩৩, ১৩৩৫ - ৩৯ বঙ্গাব্দে) পরিষদের সহসভাপতি ছিলেন। 'ইম্পিরিয়াল লাইব্রেরি' বর্তমানে ভারতের জাতীয় গ্রন্থাগারের পরিচালকদের অন্যতম ও সংস্কৃত ভাষা প্রসারে উদ্যোগী ছিলেন।

সম্মাননা
--------

এবার্ডিন বিশ্ববিদ্যালয়ের সম্মানসূচক এলএল.ডি ডিগ্রি ও স্যার উপাধি লাভ করেন তিনি। কলকাতা বিশ্ববিদ্যালয় তার স্মৃতিতে বিজ্ঞানে অসাধারণ অবদানের জন্য'স্যার দেবপ্রসাদ সর্বাধিকারী স্বর্ণপদক'পুরস্কার প্রবর্তন করে।

জীবনাবসান
---------

দেবপ্রসাদ সর্বাধিকারীর জীবনাবসান ঘটে ১৯৩৫ খ্রিস্টাব্দের ১১ ই আগস্ট তারিখে ৭৩ বৎসর বয়সে।

তথ্যসূত্র
---------

1. 1 2  *সংসদ বাঙালী চরিতাভিধান*, সেনগুপ্ত, সুবোধচন্দ্র ও বসু, অঞ্জলি, ১৯৭৬, সাহিত্য সংসদ, কলিকাতা, পৃষ্ঠা ২১৩
2. ↑  সুবোধচন্দ্র সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬ পৃষ্ঠা ৩০০,৩০১, আইএসবিএন ৯৭৮-৮১-৭৯৫৫- ১৩৫-৬
Center of the Milky Way Galaxy IV – Composite
মহাশূন্যে অবস্থিত বস্তুসমূহকেই **জ্যোতিষ্ক** বা **Astronomical Bodies** বা **স্বর্গীয় বস্তু** বা **Heavenly Bodies** বলা হয়ে থাকে। পৃথিবী ছাড়া অন্য সব বস্তুই এর অন্তর্ভুক্ত। অন্যদিকে পৃথিবী সহ মহাবিশ্বের যাবতীয় বস্তুকে **খ-বস্তু** বা **জ্যোতির্বৈজ্ঞানিক বস্তু** বা **Astronomical Objects** বলা হয়।

  

আধুনিক বিজ্ঞান (জ্যোতির্বিজ্ঞান) স্বর্গীয় বস্তুসমূহের বৈশিষ্ট্য ও অস্তিত্ব সম্বন্ধে বিস্তর তথ্য সংগ্রহ করতে সমর্থ হয়েছে। এই বস্তুগুলোর আবিষ্কার প্রতিনিয়তই চলছে এবং ভবিষ্যতেও চলবে। এমনকি অনেক বস্তু রয়েছে যাদের আদৌ কোন অস্তিত্ব নেই বলে পরবর্তীকালে প্রমাণিত হয়েছে। প্রক্রিয়া ভবিষ্যতেও চলতে থাকবে। আর এভাবেই মানুষ তার সমগ্র মহাবিশ্বকে তার বিচরণস্থল হিসেবে প্রতিষ্ঠিত করতে সমর্থ হবে।

জ্যোতিষ্কসমূহের আবিষ্কার
------------------------

দ্ব্যর্থতা নিরসন
----------------

জ্যোতিষ্কসমূহের ইংরেজি নাম হল: **Heavenly bodies** বা *astronomical bodies* বা স্বর্গীয় বস্তু। এই নামটির সাথে মাঝে মাঝেই *জ্যোতির্বৈজ্ঞানিক বস্তু* (astronomical object) বা *খ-বস্তু* (celestial object) নামটিকে গুলিয়ে ফেলা হয়। নাম দুটি এক নয়। জ্যোতিষ্ক হল পৃথিবী থেকে পর্যবেক্ষণ করা হয় এমন সকল বস্তু। পৃথিবী ছাড়া অন্য সব বস্তুই এর অন্তর্ভুক্ত হবে। কিন্তু পৃথিবী এর অন্তর্ভুক্ত নয়। কিন্তু জ্যোতির্বৈজ্ঞানিক বস্তুর মধ্যে পৃথিবীসহ সব জ্যোতিষ্কই পড়ে। তাহলে বলা যায়, *সব জ্যোতিষ্কই জ্যোতির্বৈজ্ঞানিক বস্তু, কিন্তু সব জ্যোতির্বৈজ্ঞানিক বস্তুই জ্যোতিষ্ক নয়*। আসলে প্রাচীনকালের মানুষরা আকাশকেই স্বর্গ মনে করতো, তাই আকাশে দৃশ্যমান সব বস্তুকে স্বর্গীয় বস্তু বলতো। এর মধ্যে পৃথিবী পড়েনা, কিন্তু সব জ্যোতিষ্ক পড়ে।

আরও দেখুন
---------

* জ্যোতির্বৈজ্ঞানিক বস্তু বা খ-বস্তু
**ড. তেজস্বিনী অনন্ত কুমার ওক** একজন ভারতীয় রাজনীতিবিদ এবং সমাজসেবক, যিনি ২০১৮ সালের ১৮ জুন থেকে কর্ণাটক আইন পরিষদের বর্তমান সদস্য হিসেবে রয়েছেন। তিনি বেঙ্গালুরুতে অবস্থিত অদম্য চেতনা ফাউন্ডেশন নামের একটি স্বেচ্ছাসেবী সংস্থার ব্যবস্থাপনা ট্রাস্টি। এই সংস্থাটির মূল লক্ষ্য হল সুবিধাবঞ্চিত শিশুদের জন্য *অন্ন-অক্ষর-আরোগ্য (*খাদ্য-শিক্ষা-স্বাস্থ্যসেবা) সরবরাহ করা।

তিনি ভারতীয় জনতা পার্টির সদস্য এবং বিজেপি কর্ণাটকের সহ-সভাপতি।

প্রাথমিক জীবনের প্রথমার্ধ
-------------------------

তিনি বিভিন্ন ছাত্র কর্মসূচির আয়োজন করে অখিল ভারতীয় ছাত্র পরিষদের (এবিভিপি) সর্বস্তরে অত্যন্ত সক্রিয় ছিলেন। তিনি রাজ্য যুগ্মসচিব ও এবিভিপির জাতীয় নির্বাহী সদস্য হিসাবে দায়িত্ব পালন করেছেন।

১৯৮৮ থেকে ১৯৯৩ সালের মধ্যে তিনি বেঙ্গালুরুতে সফটওয়্যার ইঞ্জিনিয়ার, বিএমএস ইঞ্জিনিয়ারিং কলেজের প্রভাষক এবং এসডিএম ইঞ্জিনিয়ারিং কলেজের প্রভাষক হিসাবে কাজ করেছেন।

সমাজকর্ম
--------

তিনি ও তাঁর স্বামী অনন্ত কুমার যৌথভাবে সমাজসেবার জন্য অদম্য চেতনা ফাউন্ডেশন নামে একটি অলাভজনক সংস্থা প্রতিষ্ঠা করেছিলেন। এটি ১৯৯৯ সালে অনন্ত কুমারের মা গিরিজা শাস্ত্রীর স্মৃতিতে চালু করা হয়েছিল। সংস্থাটি মধ্যাহ্নভোজ কর্মসূচির মাধ্যমে সুবিধাবঞ্চিত শিশুদের স্কুলে খাদ্যসহায়তা দিয়ে থাকে। সংখ্যার হিসেবে সংস্থাটি প্রতিদিন প্রায় ২,০০,০০০ শিশুর খাবার পরিবেশন করে থাকে।

তথ্যসূত্র
---------

1. ↑  "Adamya Chetana – Anna Akshara Arogya"। *Adamyachetana.org*। সংগ্রহের তারিখ ২০১৮-১১-২১।
2. ↑  "Tejaswini Ananth Kumar appointed Karnataka BJP VP after being denied LS ticket from B'luru South"।
3. ↑  "Ananth Kumar: Union Minister Ananth Kumar passes away"। *K R Balasubramanyam*। The Economic Times। ১২ নভেম্বর ২০১৮। সংগ্রহের তারিখ ১২ নভেম্বর ২০১৮।
4. ↑  "'Our Annapoorna kitchens are paathshaalas, prayogashaalas too' - Times of India"। *Timesofindia.indiatimes.com*। সংগ্রহের তারিখ ১৪ অক্টোবর ২০১৮।
**দেবব্রত দাস** হলেন একজন ক্রিকেটার যিনি বাংলা এবং আইপিএল ফ্র্যাঞ্চাইজি কলকাতা নাইট রাইডার্সের (কেকেআর) হয়ে ঘরোয়া ক্রিকেট খেলেন। দাস ২০০৫ সালে ভারতীয় অনূর্ধ্ব-১৯ দলের সদস্য হিসেবে প্রথম পরিচিতি পেয়েছিলেন। ২০০৬ সালের আইসিসি অনূর্ধ্ব-১৯ ক্রিকেট বিশ্বকাপের ফাইনালে পাকিস্তানের কাছে পরাজিত হওয়া ভারতীয় অনূর্ধ্ব-১৯ বিশ্বকাপ দলের পুরোনো সদস্যদের মধ্যে একজন, এই ডানহাতি ব্যাটসম্যান ২০০৫ সালের নভেম্বরে আফ্রো-এশিয়া অনূর্ধ্ব-১৯ কাপের সময় দলে প্রবেশ করেন। তিনি স্পষ্টতই নির্বাচকদের প্রভাবিত করার জন্য যথেষ্ট করেছেন কারণ তিনি প্রতিটি ম্যাচে খেলেছেন এবং আজ পর্যন্ত তার ছয় ইনিংসে ১৫৬ রান করেছেন। তবে, ঘরোয়া একদিনের প্রতিযোগিতায় বাংলার হয়ে ভালো পারফরম্যান্স করা সত্ত্বেও তিনি সিনিয়র জাতীয় দলে স্থানান্তর করতে পারেননি।

২০০৮ সালে, দাস কলকাতা নাইট রাইডার্সের হয়ে টি-টোয়েন্টিতে অভিষেক করেন। তিনি ২০০৮ সালে মুম্বাই ইন্ডিয়ান্স বনাম ২৯ (২০ বল) এবং ২০১২ সালে কিংস ইলেভেন পাঞ্জাবের বিরুদ্ধে ৩৫\* (২৩ বল) এর মতো পারফরম্যান্স দিয়ে সমালোচকদের মুগ্ধ করে এখন পর্যন্ত ৫টি মৌসুমে দলের সাথে খেলেছেন। তার ফ্র্যাঞ্চাইজির জন্য তার সেরা পারফরম্যান্স ২০১২ সালের চ্যাম্পিয়ন্স লিগ টি-টোয়েন্টি টুর্নামেন্টে এসেছিল যখন তিনি নাশুয়া টাইটান্সের বিপক্ষে মাত্র ১৯ বলে ৪৩\* রান করেছিলেন। তিনি কেকেআর দলের অবিচ্ছেদ্য অংশ। তিনি ৫ ডিসেম্বর ২০১৪-এ কলকাতা নাইট রাইডার্স কর্তৃক মুক্তি পায়।

তথ্যসূত্র
---------

1. ↑  "IPL 2015: List of players released and transferred"। CricBuzz। ১৫ ডিসেম্বর ২০১৪। সংগ্রহের তারিখ ১ ফেব্রুয়ারি ২০১৬।

বহিঃসংযোগ
---------

* দেবব্রত দাস প্রোফাইল - ক্রিকইনফো
* দেবব্রত দাসের জীবনী

| * দে
* স
বাংলা ক্রিকেট দল  – বর্তমান দল |
| --- |
| 
* ব্যানার্জি
* এ. দাস
* ৬৩ ডি. দাস
* এস দাস
* ২ দিন্দা
* ৬৩? গোস্বামী
* ঝুনঝুনওয়ালা
* লাহিরি
* ৩০ মজুমদার
* পাল
* সাহা
* সরকার
* সাক্সেনা
* শামি
* শুক্লা (অঃ)
* এম তিওয়ারি
* ভিপি সিং

* কোচ: অশোক মালহোত্রা

 |

| * দে
* স
কলকাতা নাইট রাইডার্স  – বর্তমান দল |
| --- |
| 
* ৪১ শ্রেয়াস (অধিঃ)
* ৬ অনুকুল
* ১২ রাসেল
* ২০ রয়
* ২৫ আইয়ার
* ২৭ রানা
* ২৯ চক্রবর্তী
* ৩৫ রিংকু
* ৩৮ সাউদি
* ৫৪ ঠাকুর
* ৬৯ ফার্গুসন
* ৭৪ নারাইন
* ৭৫ সাকিব
* - গুরবাজ (†)
* - জগদীশান (†)
* - অরোরা
* - ভিসা
* দাস (†)
* - মনদীপ
* - খেজরোলিয়া
* সুইয়াশ শর্মা

* কোচ: পণ্ডিত
* সহকারী কোচ: নায়ের
* সহকারী কোচ: ফস্টার
* বোলিং কোচ: ভরত
* ফিল্ডিং কোচ: টেন ডেসকাট

 |
১৭০০ সাল থেকে এখন পর্যন্ত মধ্য আমেরিকা এবং ক্যারিবীয়দের রাজনৈতিক বিবর্তন
ক্যারিবীয়দের সমসাময়িক রাজনৈতিক মানচিত্র
**ক্যারিবীয়দের ইতিহাস** ১৫ শতাব্দীর পর থেকে ইউরোপীয় শক্তির উপনিবেশিক সংগ্রামে এই অঞ্চলটি যে গুরুত্বপূর্ণ ভূমিকা পালন করেছিল তা প্রকাশ করে। ১৪৯২ সালে, ক্রিস্টোফার কলম্বাস ক্যারিবীয় অবতরণ করেছিলেন এবং স্পেনের হয়ে এই অঞ্চল দাবি করেছিলেন। পরের বছর, প্রথম স্পেনীয় বসতি স্থাপন করা হয়েছিল ক্যারিবীয় অঞ্চলে। যদিও ষোড়শ শতাব্দীর দিকে অ্যাজটেক সাম্রাজ্যের স্পেনীয় বিজয় এবং ইনকা সাম্রাজ্য স্পেনীয় অনুসন্ধান এবং বন্দোবস্তের জন্য মেক্সিকো এবং পেরুকে আরও আকাঙ্ক্ষিত স্থান করে তুলেছিল, ক্যারিবীয়রা কৌশলগতভাবে গুরুত্বপূর্ণ ছিল।

১৬২০ এবং ১৬৩০ এর দশক থেকে নন-হিস্পানিক বেসরকারী, ব্যবসায়ী এবং বসতি স্থাপনকারীরা স্পেন দ্বারা অবহেলিত ক্যারিবিয়ান দ্বীপগুলিতে স্থায়ী উপনিবেশ এবং বাণিজ্য পোস্ট স্থাপন করেছিল। উত্তর পশ্চিমের বাহামা থেকে দক্ষিণ পূর্বের টোবাগো পর্যন্ত এই ধরনের উপনিবেশ ছড়িয়ে পড়েছিল। তদ্ব্যতীত, এই সময়কালে ফরাসী এবং ইংরেজি বুকানিয়ানরা হর্পানোওলা (হাইতি এবং ডোমিনিকান প্রজাতন্ত্র) এর উত্তর ও পশ্চিম উপকূল তোরতুগা দ্বীপে এবং পরে জামাইকাতে বসতি স্থাপন করেছিল।

উনিশ শতকের শেষের দিকে স্প্যানিশ আমেরিকান যুদ্ধের পরে কিউবা, পুয়ের্তো রিকো, গুয়াম এবং ফিলিপাইন দ্বীপপুঞ্জগুলি নতুন বিশ্বের আর স্প্যানিশ সাম্রাজ্যের অংশ ছিল না। বিশ শতকে দ্বিতীয় বিশ্বযুদ্ধের সময় ক্যারিবিয়ান আবার গুরুত্বপূর্ণ ছিল, যুদ্ধের পরে ডিক্লোনাইজেশন তরঙ্গ এবং কমিউনিস্ট কিউবা এবং মার্কিন যুক্তরাষ্ট্রের মধ্যে উত্তেজনায়।  গণহত্যা, দাসত্ব, অভিবাসন এবং বিশ্ব শক্তির মধ্যে বিদ্বেষ ক্যারিবীয় ইতিহাসকে তার আকারের তুলনামূলকভাবে অপ্রাসঙ্গিক করে তুলেছে।

ইউরোপীয়দের আগমণের আগে
----------------------

প্রাথমিক উপনিবেশিক ইতিহাস
-------------------------

ক্যারিবীয়দের উপর উপনিবেশবাদের প্রভাব
-------------------------------------

স্বাধীনতা
---------

দ্বীপগুলি বর্তমানে ইউরোপীয় বা মার্কিন প্রশাসনের অধীনে
------------------------------------------------------

মার্কিন সম্পর্কের ইতিহাস
------------------------

বিশ শতকে অর্থনৈতিক পরিবর্তন
---------------------------

আরো দেখুন
---------

তথ্যসূত্র
---------
সিএনএন-নিউজ ১৮ (পূর্বে সিএনএন-আইবিএন নামে পরিচিত ছিল) হল একটি একটি ভারতীয় ইংরেজি ভাষার সংবাদ টেলিভিশন চ্যানেল। এটি বর্তমানে নেটওয়ার্ক ১৮ এবং ওয়ার্নার ব্রোস ডিসকভারির মালিকানাধীন। এটি আন্তর্জাতিক সম্প্রচারকারী সিএনএনের ভারতীয় বিভাগ,যা ভারতের অভ্যন্তরীণ সংবাদগুলো সম্প্রচার করে।

ইতিহাস
------

সিএনএন-নিউজ ১৮ চালু হওয়ার পূর্বে, আন্তর্জাতিক সংবাদ মাধ্যম সিএনএন ইন্টারন্যাশনাল শুধুমাত্র ভারতের শহুরে এলাকার অভিজাতরা দেখতে পারত। ভারতীয় সাধারণ জনগণের কাছে সিএনএনকে পৌঁছানোর জন্য টাইম ওয়ার্নার নামের একটি ভারতীয় কোম্পানি, গ্লোবাল ব্রডকাস্ট নিউজ (বর্তমানে টিভি ১৮ ব্রডকাস্ট লিমিটেড) এর সাথে ১৮ ডিসেম্বর ২০০৫ সালে ভারতে চ্যানেলটি সিএনএন-আইবিএন নামে চালু হয়,যা ২০১৬ সালের ১৮ এপ্রিল সিএনএন নিউজ ১৮ নামকরণ করা হয়।

তথ্যসূত্র
---------

1. ↑  "Network18"। *web.archive.org*। ২০১৪-০৭-১১। ২০১৪-০৭-১১ তারিখে মূল থেকে আর্কাইভ করা। সংগ্রহের তারিখ ২০২২-১১-১৪।
2. ↑  Philip M. Seib (২০০৮)। *The Al Jazeera effect*। Internet Archive। Potomac Books। আইএসবিএন 978-1-59797-200-0।
3. ↑  "Network18"। *web.archive.org*। ২০১৪-০৫-৩১। ২০১৪-০৫-৩১ তারিখে মূল থেকে আর্কাইভ করা। সংগ্রহের তারিখ ২০২২-১১-১৪।

বহিঃসংযোগ
---------

সিএনএন-নিউজ 18 ওয়েবসাইট
**সেবা-পর্যায়ের চুক্তি** (ইংরেজিতেঃ Service-level agreement; সংক্ষেপে SLA) হচ্ছে একটি সেবা চুক্তির অংশ যেখানে সেবাকে আনুষ্ঠানিকভাবে সংজ্ঞায়িত করা হয়ে থাকে। বাস্তব ক্ষেত্রে, এসএলএ শব্দটিকে সাধারণত ডেলিভারি বা সমর্পণ (সেবার বা কার্য সম্পাদনের) সময় হিসেবে ব্যবহার করা হয়ে থাকে। উদাহরণ হিসেবে বলা যেতে পারে যে, কোন ইন্টারনেট সেবাদানকারী সংস্থা (আইএসপি) বা টেলিফোন কোম্পানি কোন ক্রেতা বা ভোক্তার সাথে চুক্তিবদ্ধ হওয়ার সময় তাদের চুক্তির পর্যায় বা লেভেল সংজ্ঞায়িত করা জন্য চুক্তির বিষয়বস্তুর আওতায় সেবা-পর্যায়ের চুক্তিকে তারা সাধারণ একটি বিষয় হিসেবে গন্য করবে। এইক্ষেত্রে সেবা-পর্যায়ের চুক্তির প্রযুক্তিগত সংজ্ঞা রয়েছে, যাকে ব্যর্থতাসমূহের মধ্যবর্তী সময়ের গড়, মেরামতের সময়ের গড় অথবা পুনঃপ্রাপ্তির সময়ের গড় হিসেবে আখ্যায়িত করা হয়। একটি সেবা-পর্যায়ের চুক্তিতে সাধারণত নিম্নলিখিত বিষয়বস্তু অন্তর্ভুক্ত থাকে -

1. এসএলএ চুক্তির উদ্দেশ্য
2. সেবার বর্ণনা
3. সেবার সময়কাল
4. যন্ত্রাদি ব্যবহারের জন্য স্থাপন করার সময়কাল
5. অর্থ পরিশোধের শর্ত
6. চুক্তি বাতিলের শর্ত
7. আইনসঙ্গত বিষয়সমূহ যেমনঃ ওয়ারান্টি, ক্ষতিপূরণ এবং সীমাবদ্ধ দায়।

তথ্যসূত্র
---------

1. ↑  An outline of the core elements of an SLA.
2. ↑  Customer Relationship Management by Kristin Anderson & Carol kerr, Page: 87

বহিঃসংযোগ
---------

* Service Level Agreement (SLA) S-Cube Knowledge Model
**সেপ্টেম্বর অন যশোর রোড** (ইংরেজি ভাষায়: September on Jessore Road) বিখ্যাত মার্কিন কবি অ্যালেন গিন্সবার্গ রচিত একটি কবিতা যা থেকে পরে গান করা হয়েছিল।

অ্যালেন গিন্সবার্গ ১৯৭১ সালে বাংলাদেশের স্বাধীনতা যুদ্ধের শেষ দিকে ভারতের কলকাতায় এসেছিলেন। কলকাতার বেশ কয়েকজন সাহিত্যিকের সাথে তার বন্ধুত্ব ছিল যার মধ্যে একজন সুনীল গঙ্গোপাধ্যায়। তিনি সুনীলের বাড়িতেই উঠেছিলেন। তখন বাংলাদেশ থেকে অনেক শরণার্থী পশ্চিমবঙ্গ ও সীমান্তবর্তী অন্যান্য শহরে আশ্রয় নিয়েছিল। ব্রিটিশ রাজের সময় পূর্ব বাংলা ও পশ্চিমবঙ্গের সংযোগকারী সড়ক হিসেবে কাজ করতো "যশোর রোড"। অনেক বৃষ্টি হওয়ায় তখন যশোর রোড পানিতে ডুবে গিয়েছিল। সড়ক পথে না পেরে গিন্সবার্গ অবশেষে নৌকায় করে বনগাঁ পেরিয়ে বাংলাদেশের যশোর সীমান্তে পৌঁছেন। তার সাথে সুনীলও ছিলেন। তারা যশোর সীমান্ত ও এর আশপাশের শিবিরগুলোতে বসবাসকারী শরণার্থীদের দুর্দশা প্রত্যক্ষ করেন।

এই অভিজ্ঞতা থেকেই গিন্সবার্গ এই কবিতাটি লিখেছিলেন। এই দীর্ঘ কবিতার সাথে সুর দিয়ে এটিকে গানে রূপ দিয়েছিলেন তিনি। আমেরিকায় ফিরে গিয়ে তার বন্ধু বব ডিলান ও অন্যান্য বিখ্যাত গায়কদের সহায়তায় এই গান গেয়ে কনসার্ট করেছিলেন। এভাবেই বাংলাদেশী শরণার্থীদের জন্য অর্থ সংগ্রহ করেন গিন্সবার্গ।

তথ্যসূত্র
---------
**ইসরার আলী** (উর্দু: اسرار علی‎‎; জন্ম: ১ মে, ১৯২৭ - মৃত্যু: ১ ফেব্রুয়ারি, ২০১৬) তৎকালীন ব্রিটিশ ভারতের জলন্ধরে জন্মগ্রহণকারী পাকিস্তানি আন্তর্জাতিক ক্রিকেটার ছিলেন। ১৯৫২ থেকে ১৯৫৯ সময়কালে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন। পাকিস্তান ক্রিকেট দলের সদস্য হিসেবে ১৯৫২-৫৩ মৌসুমে প্রথম টেস্টে ভারতের বিপক্ষে অংশ নেন।

ঘরোয়া প্রথম-শ্রেণীর ক্রিকেটে বাহাওয়ালপুর, মুলতান ও দক্ষিণ পাঞ্জাবের প্রতিনিধিত্ব করেছেন তিনি। দলে তিনি মূলতঃ বামহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে বামহাতে ব্যাটিং করতে পারতেন।

প্রথম-শ্রেণীর ক্রিকেট
---------------------

১৯৪৬-৪৭ মৌসুমে রঞ্জী ট্রফির মাধ্যমে প্রথম-শ্রেণীর খেলোয়াড়ী জীবন শুরু করেন ও ১৯৬০-৬১ মৌসুম পর্যন্ত খেলেন। ১৯৫৭-৫৮ মৌসুমে বাহাওয়ালপুরের সদস্য হিসেবে কায়েদ-ই-আজম ট্রফিতে পাঞ্জাব এ-দলের বিপক্ষে খেলেন। ঐ খেলায় ৫৮ রানে ৯ উইকেট পেয়েছিলেন তিনি। খেলায় তিনি ৮৮ রান খরচায় ১১ উইকেট দখল করেন। ঐ প্রতিযোগিতার কোয়ার্টার-ফাইনালে ঢাকা বিশ্ববিদ্যালয়ের বিপক্ষে ১১-১০-১-৬ বোলিং পরিসংখ্যান দাঁড় করেন ও ৩৯ রানে প্রতিপক্ষকে গুটিয়ে দেন। এরপর, ব্যাট হাতে নিয়ে ব্যক্তিগত সর্বোচ্চ ৭৯ রান তুলেন।

১৯৫৯ সালে ইংল্যান্ডের পেশাদার ল্যাঙ্কাশায়ার লীগে খেলেন। ব্যাকাপ দলের সদস্যরূপে ৫০.৬৬ গড়ে ৯১২ রান তুলেন ও ২২.৯৫ গড়ে ৪৮ উইকেট লাভ করেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন ইসরার আলী। ১৯৫২-৫৩ মৌসুমে ভারতের বিপক্ষে শীর্ষসারির ব্যাটসম্যান হিসেবে ঐ টেস্টগুলোয় অংশ নিয়েছেন। এরপর ১৯৫৯-৬০ মৌসুমে সফরকারী অস্ট্রেলিয়ার বিপক্ষে নিচেরসারির ব্যাটসম্যান ও উদ্বোধনী বোলার হিসেবে খেলেন।

১৬ অক্টোবর, ১৯৫২ তারিখে দিল্লিতে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। ২১ নভেম্বর, ১৯৫৯ তারিখে লাহোরে সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি। ২৫.৬৬ গড়ে ৬ উইকেট পান। তন্মধ্যে লেস ফাভেলকেই চারবার আউট করেন।

দেহাবসান
--------

২২ জানুয়ারি, ২০১১ তারিখে আসলাম খোখারের দেহাবসানের পর তিনি পাকিস্তানের বয়োজ্যেষ্ঠ টেস্ট ক্রিকেটার ছিলেন। ১ ফেব্রুয়ারি, ২০১৬ তারিখে ৮৮ বছর বয়সে ওকারা এলাকায় ইসরার আলী’র দেহাবসান ঘটে।

তথ্যসূত্র
---------

1. ↑  Bahawalpur v Punjab A, 1957−58
2. ↑  Bahawalpur v Dacca University, 1957–58
3. ↑  *Wisden* 1960, p. 738.
4. ↑  Wisden 1961, pp. 837−39.
5. ↑  List of oldest living Test players
6. ↑  "Pakistan's oldest Test cricketer dies aged 88"। ESPNcricinfo। ২ ফেব্রুয়ারি ২০১৬। সংগ্রহের তারিখ ২ ফেব্রুয়ারি ২০১৬।

আরও দেখুন
---------

* ক্লাইভ রাইস
* অ্যান্ডি গ্যানটিউম
* ২০১৬ এশিয়া কাপ
* পাকিস্তান জাতীয় ক্রিকেট দল
* বর্ষীয়ান ক্রিকেটারদের তালিকা
* ১৯৫২-৫৩ পাকিস্তান ক্রিকেট দলের ভারত সফর

বহিঃসংযোগ
---------

* ইএসপিএনক্রিকইনফোতে ইসরার আলী উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ইসরার আলী  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**নজরুল সেতু** (বাস্কিউল ব্রিজ নামেও পরিচিত) কলকাতার খিদিরপুর ডকের উপর নির্মিত একটি সড়ক সেতু। এই সেতুটি কলকাতার গার্ডেনরিচ এলাকাকে খিদিরপুরের সঙ্গে যুক্ত করেছে। এই সেতুটি কার্ল মার্কস সরণির অংশ। এই সেতুর পশ্চিমে খিদিরপুর ডকের উপরে সুইং সেতু অবস্থিত। কলকাতার হেরিটেজ তালিকায় অন্তর্ভুক্ত রয়েছে সেতুটি।

ইতিহাস
------

১৮৮৪ সাল নাগাদ ব্রিটিশদের হাত ধরে খিদিরপুর এলাকায় জাহাজের পণ্য ওঠা-নামানোর জন্য ডক তৈরির কাজ শুরু হয়। তারও অনেক পরে ১৮৯২ সাল নাগাদ বাস্কিউল ব্রিজ বা নজরুল সেতু তৈরি হয়।

বিশিষ্ট
-------

বিশেষ ধরনের প্রযুক্তিতে তৈরি এই সেতুটি দু'টি পৃথক পাটাতন দিয়ে জোড়া থাকে। সেগুলিকে প্রয়োজনমাফিক ওঠানো এবং নামানো যায়। তাই এর আর এক নাম সুইং ব্রিজ। মূলত খিদিরপুর ডকে জাহাজ চলাচলের সুবিধার্থে এই ধরনের প্রযুক্তির আশ্রয় নেন বন্দর কর্তৃপক্ষ। রাজ্যের মধ্যে একমাত্র কলকাতাতেই এই ধরনের সেতু রয়েছে। সারা দেশে মাত্র তিনটি বাস্কিউল ব্রিজ আছে। তার মধ্যে একটি হল পামবন ব্রিজ। এটি তামিলনাড়ুর রামেশ্বরমে অবস্থিত। আর একটি রয়েছে কেরালার কোচিতে।

সমস্যা
------

যে সব যন্ত্রাংশ দিয়ে ব্রিজ নির্মিত হয়, তার মেয়াদ অনেক আগেই ফুরিয়েছে। অনেক যন্ত্রপাতিই এখনও আর পাওয়া যায় না। তার জন্য ঘন ঘন সেতুটি বিকল হয়ে পরছে। অনেক সময় সেতুর লিভার ঠিকমতো কাজ করছে না। ২০১৭ সালের অগাস্ট মাসে ৬ এবং ২০১৮ সালের জুন মাসে সেতুর দু'দিকের পাটাতন ঠিকমতো জোড়া না লাগায় গাড়ি চলাচল বন্ধ রাখতে হয়। মেরামতের জন্য প্রায় ৪৮ ঘণ্টার উপর ব্রিজ বন্ধ রাখতে হয়। তার জেরে এলাকায় বিক্ষোভ পর্যন্ত হয়। এ সবের জন্য ব্রিজের উপর দিয়ে জাহাজ চলাচলে যেমন ঝক্কি বাড়ছে, তেমনি গাড়ি চলাচলে সমস্যা হচ্ছে।

পুনর্গঠন
--------

২০১৯ সালে নজরুল সেতুর আমূল সংস্কার করার প্রকল্প নেওয়া হয়। ২০২০ সালে বাস্কিউল ব্রিজ বা নজরুল সেতুর পুনর্গঠনের কাজ শুরু হবে।

তথ্যসূত্র
---------

1. 1 2 3 4 5  "বাস্কিউল ব্রিজের স্বাস্থ্য ফেরাতে উদ্যোগী বন্দর"। এই সময়। ২৩ নভেম্বর ২০১৯। সংগ্রহের তারিখ ২৩ নভেম্বর ২০১৯।
2. ↑  "নদীর উপর ব্রিজ উঠে গেল, বন্ধ না হওয়ায় আটকে গেল গাড়ি, চরম বিপত্তি"। ৬ আগস্ট ২০১৭। সংগ্রহের তারিখ ২৩ নভেম্বর ২০১৯।

বহিঃসংযোগ
---------